TUF เดินหน้ายอดขาย-กำไรพุ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 พ.ค. 2554

ไทยยูเนี่ยน โฟรเซ่น โปรดักส์ เผยผลดำเนินงานไตรมาส 1 ปี54 กำไรสุทธิ 753 ล้านบาท พุ่ง 114% จากไตรมาส 4 ปีที่แล้ว  
บริษัท ไทยยูเนี่ยน โฟรเซ่น โปรดักส์ (TUF) ผู้ผลิตและส่งออกอาหารทะเลแช่แข็งและบรรจุกระป๋องรายใหญ่ของไทย เปิดเผยถึงผลดำเนินงานไตรมาส1ปีนี้มีกำไรสุทธิถึง753 ล้านบาทหรือ เพิ่มขึ้นถึง 114% จาก 352 ล้านบาทในไตรมาส 4 แต่ลดลง 9% เมื่อเทียบกับปี 2553 ที่มีกำไรสุทธิ 831ล้านบาท 



ธีรพงศ์
นายธีรพงศ์ จันศิริ ประธานกรรมการบริหาร  TUF  เปิดเผยว่า  ในไตรมาส1ปีนี้ บริษัทมีอัตรากำไรขั้นต้น(มาร์จิน) เท่ากับ 14.8% ซึ่งเพิ่มขึ้นจากไตรมาส 4 ที่ทำได้ 11.8% ขณะที่ยอดขายในรูปเงินเหรียญสหรัฐเพิ่มขึ้น 5% และในรูปเงินบาทก็เพิ่มขึ้น 10%  ซึ่งสะท้อนให้เห็นถึงความสามารถในการบริหารจัดการและการเติบโตของธุรกิจอย่างมีนัยสำคัญ และบริษัทสามารถรับมือกับเหตุการณ์ต่างๆ ที่เกิดขึ้นในช่วงไตรมาส 4 ได้แล้ว
ขณะเดียวกัน เมื่อพิจารณาผลประกอบการไตรมาส 1 ปีนี้กับไตรมาส 1 ปีที่แล้ว จะเห็นว่า บริษัทยังสามารถสร้างยอดขายในรูปเงินเหรียญสหรัฐเท่ากับ 725 ล้านเหรียญสหรัฐ เพิ่มขึ้น 46% เมื่อเทียบกับยอดขายเท่ากับ 498 ล้านเหรียญสหรัฐ ขณะที่ยอดขายในรูปของเงินบาทก็มีการเติบโตขึ้น 39% จากยอดขาย 16,329 ล้านบาทในไตรมาส 1 ปี 2553 มาเป็น 22,706 ล้านบาทในไตรมาสนี้ 
"บริษัทเดินหน้าเต็มกำลังตามแผนที่วางไว้ ไม่หวั่นปัจจัยต่างๆ ที่เกิดขึ้นในขณะนี้ยังสามารถรับมือได้ และมั่นใจเป้าเติบโตปีนี้จะสูงกว่า 30%"นายธีรพงศ์กล่าว